text: 4 Pikunaña ninqaku: "Thak-kaypin kashanchis, allin waqaychasqan kashanchis", nispa chaypas, chay nisqankun rikuchinqa Diospa p'unchaynin qallarinanña kasqanta. Pablon nirqan: "Wawqe-panaykuna, manan laqhayaqpiñachu kashankichis, chay hinaqa, Señorpa kutimunan p'unchayqa ["Jehová Diospa p'unchayninqa", NM] manañan suwa hinachu hap'isunkichis. Qankunaqa llapaykichismi k'anchaypi kawsaq runakuna kankichis", nispa (1 Tes. 5:4, 5). Runakunaña mana entiendenkuchu chaypas, ñoqanchisqa entiendenchismi Bibliapi willakuykuna hunt'akushasqan ancha importante kasqanta. ¿Imaynatan hunt'akunqa "thak-kaypin kashanchis, allin waqaychasqan kashanchis", nisqa profecía? Chayta rikunapaqqa suyakunanchismi kanqa. Chhaynaqa, "ama wakinkuna hinaqa puñusunchischu, aswanpas rikch'ashasunchis, allin yuyayninchispitaq kashasunchispas" (1 Tes. 5:6; Sof. 3:8).